SATตั้งเป้าปี’53ยอดขายโต40%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ส่งออกหนุนผลิตรถ1.4ล้านคัน AHขาดทุน108ล้านงดปันผล 
โพสต์ทูเดย์ — “SAT” มองดีปีนี้ยอดขายโต 40% โดยเฉพาะการโตจากการส่งออก ขณะที่การขายในประเทศยังถูกการเมืองกด
นายยงเกียรติ์ กิตะพาณิชย์ รองกรรมการผู้อำนวยการบริหาร บริษัท สมบูรณ์ แอ๊ดวานซ์ เทคโนโลยี (SAT) เปิดเผยว่า เมื่อต้นเดือน ก.พ. 2553 บริษัทได้ปรับเพิ่มเป้าหมายยอดขายปีนี้เป็นเติบโต 40% จากต้นปีที่มองว่าจะโตจากปีก่อนเพียง 20% หรือมีโอกาสที่ยอดขายของบริษัทจะขึ้นมาอยู่ 5,000 ล้านบาท เท่ากับปี 2551 
ทั้งนี้ เป็นผลมาจากการคาดว่าตลาดส่งออกจะโตขึ้นอย่างมาก โดยสัดส่วนการส่งออกน่าจะขึ้นมาอยู่ที่ 55% และจะมาจากการเพิ่มสัดส่วนการผลิตรถยนต์เพื่อการเกษตรให้คูโบต้าเป็น 1013% ของยอดขาย จากปีที่ผ่านมา 7%
“ปีนี้ตัวเลขยอดประกอบรถยนต์ของบริษัทน่าจะเพิ่มขึ้น 40% โดยมาอยู่ที่ 1.4 ล้านคัน จากปีก่อนอยู่ที่ 1 ล้านคัน และจะโตในระดับเดียวกันกับอุตสาหกรรมรถยนต์” นายยงเกียรติ์ กล่าว
สำหรับยอดขายในตลาดต่างประเทศนั้น อย่างเก่งมองว่าจะอยู่ในระดับ 10% เพราะยังถูกกดดันจากปัญหาการเมือง แต่หากการเมืองนิ่งก็มีโอกาสที่จะโตได้มากกว่า 10%
ขณะที่ปี 2552 บริษัทมีกำไรสุทธิ 314 ล้านบาท ลดลง 50% จากปีก่อน 634 ล้านบาท และรายได้ 4,295 ล้านบาท ลดลง 26% จากปีก่อน 5,814 ล้านบาท 
รองกรรมการผู้อำนวยการ บริหาร กล่าวถึงกรณีค่ายรถยนต์โตโยต้าและจีเอ็มในต่างประเทศมีการเรียกรถยนต์คืนนั้น เชื่อว่าข่าวเหล่านี้ไม่ได้ส่งผลกระทบต่อเมืองไทยแต่อย่างใด เนื่องจากชิ้นส่วนการออกแบบคนละประเภท
นายซู ชวน เย็บ ประธานและประธานเจ้าหน้าที่บริหาร บริษัท อาปิโก ไฮเทค (AH) กล่าวว่า ปี 2552 บริษัทขาดทุนสุทธิ 108.56 ล้านบาท ขาดทุนสุทธิต่อหุ้น 0.48 บาท แย่ลงจากปี 2551 ที่มีกำไรสุทธิ 241.39 ล้านบาท มีกำไรต่อหุ้น 1.07 บาท
ขณะที่มีรายได้จำนวน 7,365.77 ล้านบาท ลดลงเช่นกันจากงวดเดียวกันของปีก่อนที่มีรายได้ 9,512.70 ล้านบาท
สาหรับสาเหตุหลักที่ทำให้ผลกำไรของบริษัทลดลง เพราะได้รับผลกระทบที่เกิดขึ้นจากวิกฤตทางเศรษฐกิจของโลก ที่เกิดขึ้นในช่วงตั้งแต่ไตรมาส 4 ของปี 2551 และต่อเนื่องถึงปี 2552 ได้ส่งผลกระทบอย่างกว้างขวางต่อบริษัทและธุรกิจยานยนต์
อย่างไรก็ตาม ผลของการขาดทุนในปี 2552 ทำให้บริษัทต้องดจ่ายเงินปันผลให้กับผู้ถือหุ้นสำหรับผลดำเนินงานงวดปี 2552
ด้านราคาหุ้น AH ปิดที่ 8.15 บาท ลดลง 0.75 บาท หรือ 8.43%